stanford-oval/wikipedia huggingface dataset:
ג'יימס אברהרט
קריירה מוזיקלית > פריצת דרך

פריצת הדרך הגדולה של אברהרט הגיעה בשנת 2011, באמצעות מייל למנהל מייק קארן (אנ'), שהתרשם משיריו, וכתוצאה מכך הטיס את אברהרט ללוס אנג'לס כדי לעבוד עם קודי סימפסון. באותה שנה, הוא עבד על פרויקטים עבור פלו ריידה וווינטר גורדון, לפני שעבר ללוס אנג'לס בשנה שלאחר מכן בגיל 22. במהלך קיץ 2012 זכה אברהרט לתשומת לב נרחבת לרצועה שלו "Take You", שהופיעה באלבום האולפן השלישי של ג'סטין ביבר, Believe. האלבום הגיע למקום הראשון ב-16 מדינות, ומכר מעל 3 מיליון עותקים ברחבי העולם. ביבר ביצע את השיר בשנה שלאחר מכן בטקס פרסי המוזיקה של בילבורד לשנת 2013.
קריירה מוזיקלית > פרויקטים בולטים

באותה שנה כתב אברהרט את הסינגל הבריטי "Never Again" של טריי סונגז מאלבום האולפן החמישי שלו Chapter V, וכתב את השיר "Undefeated" של ג'ייסון דירולו, אותו ביצע דירולו בסיום העונה ה-11 של אמריקן איידול. שנה לאחר מכן הוא שיתף פעולה שוב עם דריולו, הפעם ב"Tattoo", הרצועה המובילה מאלבום האולפן השלישי שלו. בשנת 2014, זכה אברהרט להצלחה מסחרית גדולה, עם שירים שהפיק וכתב לטיימפלייס, אינה ופיטבול, פיפת' הרמוני, וטריי סונגז.
בחודש ינואר 2015, אברהרט שיתף פעולה עם דירולו והארדוול ברצועה "Follow Me Home", שיצאה באלבום הבכורה של הדי ג'יי, United We Are. האלבום הגיע למקום הראשון בהולנד ולמקום השני במצעד אלבומי הדאנס/אלקטרוני בארצות הברית.
ב-17 במרץ 2015 הוציא מרטין גריקס את הסינגל "Don't Look Down" בהשתתפות אשר, אשר נכתב על ידי אברהרט. השיר הוא הסינגל הרשמי הראשון מתוך אלבום הבכורה של גריקס, שייצא בהמשך השנה. הסינגל הגיע למקום ה-9 במצעד הבריטי. באותו יום הוציאה חברת התקליטים אטלנטיק רקורדס את אלבום הפסקול של הסרט מהיר ועצבני 7, הכולל שיתוף פעולה של אברהרט עם סבין סטריטר וקלואי אנג'לידס, "How Bad Do You Want It (Oh Yeah)". השיר יצא כסינגל שיווקי ב-23 בפברואר 2015.
בנובמבר 2015 הוציא ג'סטין ביבר את האלבום Purpose שהגיע לראש מצעד הבילבורד 200. אברהרט כתב שני שירים באלבום, ביניהם "Mark My Words" והסינגל "Company" (שהגיע למקום ה-53 בבילבורד הוט 100). באותו חודש הוציאה פלר איסט את סינגל הבכורה שלה "Sax", שנכתב על ידי אברהרט. הסינגל הגיע מאז למעמד פלטינה.
בשנת 2016, אברהרט כתב את הלהיט של קית' אורבן "Wasted Time" מתוך אלבומו Ripcord. הסינגל הגיע למקום הראשון במצעד שירי הקאנטרי ברדיו בארצות הברית והאלבום הגיע למקום הראשון במצעד אלבומי הקאנטרי של בילבורד.
ג'הארט כתב גם את "Know Better" של קווין גייטס, שמופיע בפסקול הסרט יחידת המתאבדים.
קריירה מוזיקלית > שיתופי פעולה

בקיץ 2012, אברהרט ערך את הופעת הבכורה שלו כזמר תחת שם הבמה JHart, בשיר "Surrender" עם פול אוקנפולד. בשנת 2014, הוא כתב וביצע את "One Breath" של דירטי סאות' מתוך האלבום With You, ובשנה שלאחר מכן, הוכרז שיתוף הפעולה שלו עם וייסטון, "Follow Me". השיר הושמע לראשונה באתר אנטרטיינמנט ויקלי יום לפני צתו הרשמית.
ב־18 במאי 2015 הוציאה להקת טריטונל את "Untouchable", שיתוף הפעולה החדש שלהם עם להקת הדאנס קאש קאש. הסינגל כולל שירה מאת אברהרט.
אברהרט המשיך בשיתוף פעולה עם הדיג'יי האוסטרלי טומי טראש (אנ') בסינגל שלו "Wake the Giant".
קריירה מוזיקלית > פרסים והשפעות

תוך זמן קצר, אברהרט ביסס את מעמדו בזירת המוזיקה האמריקאית כאחד הפזמונאים הצעירים המשפיעים; בשנת 2013 הוענק לו פרס וילצ'ק ליוצר מבטיח במוזיקה עכשווית, הפרס מוענק לאמנים צעירים שאינם אמריקאים שהוכיחו הישגים יוצאי דופן.
הערות שוליים

↑  "James Abrahart Biography". Globalimagesports.com.
1 2  "Soundcloud Biography". Soundcloud.com.
↑  "Jukebox Discogs Official Credits". Discogs.com.
↑  "Believe Discogs Credits". Discogs.com.
↑  "YouTube – 2013 Billboard Music Awards Performance". YouTube.
↑  "Chapter V Discogs Credits". Discogs.com.
↑  "Digital Spy Review". Digitalspy.co.uk.
↑  "Tattoo Album Discogs Credits". Discogs.com.
↑  "All The Way AllMusic Credits". AllMusic.
↑  "Ultra Top Credits". Hung Medien.
↑  "Them Girls Be Like Discogs Credits". Discogs.com.
↑  "James Abrahart AllMusic Credits". AllMusic.
↑  "MARTIN GARRIX FT USHER | full Official Chart History | Official Charts Company". Officialcharts.com. נבדק ב-4 באוגוסט 2015. {{cite web}}:  (עזרה)
↑  "Justin Bieber – Chart history | Billboard". Billboard. נבדק ב-5 באוגוסט 2016. {{cite web}}:  (עזרה)
↑  "Keith Urban – Chart history | Billboard". Billboard. נבדק ב-5 באוגוסט 2016. {{cite web}}:  (עזרה)
↑  "Keith Urban – Chart history | Billboard". Billboard. נבדק ב-5 באוגוסט 2016. {{cite web}}:  (עזרה)
↑  "Paul Oakenfold – Surrender YouTube Official Video". YouTube.
↑  "With You Discogs Credits". Discogs.com.
↑  "Facebook Announcement". Facebook.com.
↑  "EW Premiere Announcement". Ew.com.
↑  "Tritonal & Cash Cash Join Forces for 'Untouchable,' Announce Fall Tour: Exclusive". Billboard.
↑  "Tommy Trash feat. JHart – Wake the Giant". EDMTunes.com. נבדק ב-16 ביולי 2015. {{cite web}}:  (עזרה)
↑  "Vilcek Awards Press Release". Vilcek.org.
| --- | --- |
בקרת זהויות :  MusicBrainz: 5bb2ca9b-4862-4770-bc64-ceab41d13f5b
גריגוראש דיניקו

| --- | --- |

 לידה:  3 באפריל 1889 בוקרשט, ממלכת רומניה 
 פטירה:  28 במרץ 1949 (בגיל 59) בוקרשט, הרפובליקה העממית הרומנית 
 מוקד פעילות:  רומניה 
 תקופת הפעילות:  מ-1902
 מקום לימודים:  האוניברסיטה הלאומית למוזיקה בבוקרשט 
 שפה מועדפת:  רומנית 
 כלי נגינה:  כינור, פידל 
 פרופיל ב-IMDb
 
גריגוראש דיניקו (מימין), נגן חליל פאן והזמר פאניקה לוקה משמאל וחברי התזמורת מאחוריהם.

גריגוראש יוניקֶה דיניקו (ברומנית: Grigoraș Ionică Dinicu ‏ 3 באפריל 1889 - 28 במרץ 1949) היה כנר ומלחין רומני צועני (בן למיעוט "רומה") שנחשב לגדולי מבצעי הרפרטואר המסורתי של להקות ה"לאוטארים", שהצטיין בטכניקה כלית יוצאת דופן ובאופיו האישי המאופק. הוא התפרסם בכל העולם בין השאר בזכות יצירתו "הורה סטקטו" (1906), הידועה גם בעיבודיהם של יאשה חפץ, של פאנצ'ו ולדיגרוב, ארת'ור פידלר והבוסטון פופס.
ביוגרפיה > רקע משפחתי

גריגוראש דיניקו נולד בשנת 1889 בשכונת "סקאונֶה" ("כיסאות") של ה"לאוטרים" (כנרים - מלשון "לאוטה") הצוענים בבוקרשט, בבית צנוע ברחוב ספינצילור ("הקדושים"), וספג מימי ילדותו את אווירת המוזיקה העממית הרומנית והצוענית-רומנית. אביו, יון דינו, שקרא לעצמו יוניקה דינו, יליד פיטשט, היה מוזיקאי לא מוצלח שניגן גם בצרפת וברוסיה והיה חבר בטאראף לצידו של סאבה פָּדוריאנו, שניגן בזמנו בחצר הצאר הרוסי. אמו של גריגוראש הייתה בתו של אנגֶלושׁ דיניקו, נגן חליל פאן ("נאי") נודע באותה תקופה, ואחות של דימיטריה דיניקו, בוגר האקדמיה למוזיקה בווינה, צ'לן ראשי של התזמורת הפילהרמונית של בוקרשט, ופרופסור בקונסרבטוריון (אקדמיה למוזיקה) בבירת רומניה. כמה חודשים אחרי לידתו של גריגוראש, אביו נסע יחד עם חמיו, אנגלוש דיניקו, לתערוכה העולמית בפריז מ-1889 (שבזמנה נחנך מגדל אייפל) וכבש את לבם של מבקרי התערוכה עם ביצוע קטע ה"עפרוני" המפורסם - 'צ'וקרליה".
ביוגרפיה > התחנכותו

בילדותו גריגוראש שר במקהלת הילדים של כנסיית "סקאונלה וק" ("הכיסאות הישנים") שליוותה בשירתה הלוויות בשכונה. לפני כן, כבר בגיל שש קיבל שיעורי כינור ראשונים מ"לאוטר" קשיש בשם "דוֹד זמפיר" (Moş Zamfir) שלימד אותו מנגינות פופולריות ומבניהן "הדוינה של ההיידוק", "איזה עולם, עולם, אחותי, איזה עולם", "בוערת אש בבוקרשט", ואת "צ'וקרליה". בגיל 13 שמע לראשונה צלילים מהפטיפון בביתו של המוזיקאי הגרמני רודולף מאלכר שהיה פרופסור בקונסרבטוריון של בוקרשט. באותה תקופה, בשנת 1902 נרשם גריגוראש דיניקו לקונסרבטוריון תחת הדרכתם של דודו, דימיטריה דיניקו ושל רודולף מאלכר. דימיטריה דיניקו עקב מקרוב אחרי התקדמותו ואף סייע לו בכסף ובגדים. אולם כשתפס אותו מנגן מאחורי פרגוד במופע של ליצן ב"יריד מושילור" (Târgul Moşilor) המסורתי של בוקרשט, זעם דודו וסילק אותו מהקונסרבטוריון. אז פנה הנער לשיעורים פרטיים אצל הכנר היהודי המפורסם קרל פלש, אז המנצח והנגן הראשי של התזמורת הפילהרמונית בבוקרשט, שהסכים ללמדו ללא תמורה ונאבק על מנת שיקבלו אותו בחזרה ללימודים בקונסרבטוריון. פלש ודיניקו שמרו אחר כך על קשר ידידות ארוך שנים. בשנים 1902–1906 גריגוראש דיניקו למד נגינת כנור והלחנה בקונסרבטוריון בבוקרשט. לפרנסתו ניגן באירועים, כולל ב"יריד מושילור" Târgul Moşilor ובמסעדות. על במת ה"אתנאום הרומני" ניגן בבחינת הסיום של לימודיו בקונסרבטוריון, את החלק לסולן של הקונצרטו לכינור מס' 1 מאת פגניני וזכה בפרס הראשון. בין ה"הדרנים" הכניס גם את פרי יצירתו - הורה סטקטו.
ביוגרפיה > במסעדות בבוקרשט

במשך שנתיים נדרש על ידי הרשויות להופיע כסולן של התזמורת הסימפונית של משרד החינוך תמורת משכורת זעומה. כדי להשלים את פרנסתו נצרך לנגן ערב-ערב בראש טאראף בגן-המסעדה "הבופה" (ברומנית - בופֶט). אחד הלקוחות, הסופר אלכסנדרו ולחוצה נהג לומר: "מי ששומע את הכינור של גריגוראש, גם שומע וגם רואה את הצלילים". במשך חצי שנה ניגן דיניקו גם בברסריה "גמברינוס" שבבעלותו של הסופר יון לוקה קאראג'אלה. הוא המשיך בינתיים בקונסרבטוריון ללמוד מוזיקה קלאסית אצל הפרופסור וסילה פיליפ. החל משנת 1913 במשך 22 שנה לנגן במסעדתו של יוניקה אנסקו שם זכה להערכת לקוחות מפורסמים כמו המלחין והכנר ג'ורג'ה אנסקו, השחקן טוני בולנדרה, הסופרים ויקטור אפטימיו, יון ברטסקו-ווינשט ואחרים. אחרי כניסת רומניה למלחמת העולם הראשונה ב-1916, דיניקו ארגן קונצרטים להתרמה וניגן בבתי החולים לטובת הפצועים ונפגעי מגפת טיפוס הבהרות. אחרי המלחמה הקים להקה משלו יחד עם נגן ה"צמבל" הווירטואוז בודישטיאנו. ובין שתי מלחמות העולם אמנותו הגיעה להכרה בינלאומית בזמן שליווה את הפוליטיקאי ויקטור פילוטי לבודפשט, אז זכה גם להכרת עמיתיו הצוענים ההונגרים ובראשם לאצי ראץ.
ביוגרפיה > הכרה בינלאומית

בשנת 1928, בהמלצת מישה אלמן קיבל דיניקו ולהקתו חוזה במלון "גרין פרק הוטל" בלונדון. מיד אחר כך נסע בשנת 1929 למונטה קרלו שם, במלון "אמפיר" ופגש שוב את אנסקו וכן את הכנר והמלחין פריץ קרייזלר היהודי-אוסטרי, שמנגינותיו לכינור היו חלק מהרפרטואר שלו. בפריז תזמורתו ריתקה את קהל מסעדת "אמבסדור",שבה דיניקו פגש את הכנר המפורסם יאשה חפץ. חפץ ביקש מדיניקו לתת את הסכמתו לעבד את ה"הורה סטקטו" שלו לכנור ופסנתר. ואכן, בשנת 1932 עיבוד זה של יאשה חפץ (הקרוי "הורה סטקטו של דיניקו-חפץ") בוצע בבכורה בווינה בהצלחה רבה. השנים שלפני פריצת מלחמת העולם השנייה קרבו עוד יותר את דיניקו ואת מוזיקת העם הרומנית להכרה בינלאומית בהזדמנות שתי תערוכות בינלאומיות שהוזמן אליהן.
בשנת 1937 ניגן עם טאראף הלאוטַרים שלו בפני אלפי מבקרים בתערוכה הבינלאומית בפריז. כעבור שנתיים יחד עם מריה טנאסה, שהפכה למעין זמרת לאומית לכל הזמנים של ארצה, השתתף כנציג של התרבות הרומנית בתערוכה העולמית בניו יורק. במשך 4 חדשים שני האמנים הופיעו גם כן בפני קהל המסעדה הרומנית של ז'אן פיליפסקו בניו יורק. בקהל נמצאה גם מרלן דיטריך שהתלהבה מאוד מהצלילים.
פריצת המלחמה ב-1 בספטמבר 1939 זירזה את חזרתו של דיניקו לרומניה.
ב-8 באוקטובר 1933 בקונגרס הראשון של האיחוד הכללי של הרומים ברומניה שהוקם מיוזמתו של ג. א. לזרסקו-לזוריקה, גריגוראש דיניקו נבחר ליושב ראש לאות כבוד של הארגון.
ביוגרפיה > פעילותו בתחום המוזיקה הקלאסית

בשנות ה-1930 דיניקו ניגן סולו עם הפילהרמונית בבוקרשט את הקונצרט לכינור של פליקס מנדלסון וחזר להופיע במסעדות, בעיקר במסעדת "קונטיננטל" כשברפרטואר שלו על ידי קטעי מוזיקה עממית, גם מנגינות של שוברט, דבוז'ק או ברהמס.
בשנת 1935 הופיע בקונצרט חגיגי לכבוד רבע מאה לפעילותו ב"אתנאום הרומני" וביצע תחת שרביטו של ג'ורג'ה ג'ורג'סקו את הקונצרט בסול מינור לכינור של מקס ברוך ויחד עם אלכסנדרו תאודורסקו את הקונצרט הכפול ברה מינור מאת באך.
בפברואר 1936 תחת ניצוחו של יונל פרליה ניגן את הקונצרט ברה מינור מאת הנריק וייניאבסקי.
אחרי שנים אחדות מונה לקונצרטמייסטר של התזמורת הסימפונית "פרו ארטה"
Pro Arte, בניהולו של המנצח ג'ורג'ה קוצ'ה (George Cocea),
שכללה שמונים נגנים.
בשנת 1939 תזמורת זו ארגנה קונצרט חגיגי לרגל הגיעו של דיניקו לגיל 50. בהזדמנות זו ניגן את הקונצרט במי מז'ור מאת באך ואת הקונצרט לכינור ברה מז'ור של בטהובן.
ביוגרפיה > שנותיו האחרונות

בימי המלחמה ניגן במסעדת "מודרן" ברחוב סרינדאר Sărindar בבוקרשט, אליה היו מגיעים בקביעות להאזין לו יונל פרליה וג'ורג'ה אנסקו.
בשנת 1943 בעת סיור הופעות בטורקיה - באנקרה ובאיסטנבול גריגוראש דיניקו לקה באירוע וסקולרי מוחי שהקשה בהמשך על תנועות ידו השמאלית.
אבל המשיך לנגן כרגיל ואחרי המלחמה בשנת 1946 זכה להשמיע שוב את מנגינת ה"צ'וקרליה" ("העפרוני") המפורסמת באוזני יהודי מנוחין שביקר אז ברומניה.
בשנת 1947 התחיל האמן לסבול מכאבים עזים בגרון ואובחן אצלו סרטן של הגרון. נותח פעמיים ונפטר בבוקרשט ב-29 במרץ 1949, אחרי הניתוח השני.
הובא לקבורה בבית הקברות "פטרונז'ל" (כיום "ראינוויאֶריה" Reînvierea
בקרבת מצבותיהם של הלאוטרים הצוענים הידועים סאווה פדוריאנו, קריסטאקה צ'ולאק וקוסטיקה פומפיאֶרו.
בטקס הלווייה התזמורת ע"ש "בארבו לאוטראו" בניצוחו של יונל בודישטיאנו, ניגנה את "הורה סטקטו".
יצירות ועיבודים

Ciocârlia (צ'וקרליה) - "העפרוני" עיבוד לכנור של קטע מוזיקלי שהולחן, ככל הנראה על ידי סבו, אנגלוש דיניקו, לחליל פאן
Hora Staccato (הורה סטקטו) (1906) - עוּבּד לכינור ולפסנתר על ידי יאשה חפץ, עוּבד בשנת 1942 לתזמורת על ידי פאנצ'ו ולדיגרוב (1899-1978)
ולסופרן קולורטורה ותזמורת - על ידי קונסטנטין בובסקו (1899–1992)
Hora Spiccato
Hora de concert (הורת קונצרט)
Hora mărțișorului (הורה מרצישור)
Hora de la Chițorani (הורה מקיצוראן)
Ceasornicul השעון
Sârba Expoziției de la Paris (סרבה של תערוכת פריז)
Improvisation à la Dinicu (אלתור א לה דיניקו)
Orientale à la tzigane אוריאנטל א לה ציגאן,
Valse coquette ואלס קוקט,
Sârba lui Tanți (הסרבה של טאנצי)
Diligenţa  הדיליז'אנס.
מקורות מודפסים

1996 Viorel Cosma - Lăutari de ieri şi de azi ,Bucureşti, Editura Du Style, (ברומנית)
לקריאה נוספת

Sbârcea, George: Ciocârlia fără moarte. Grigoraș Dinicu și Bucureștiul lăutarilor de altădată, Editura Muzicală a Uniunii Compozitorilor, București, 1970
(ג'ורג'ה סברצ'ה - העפרוני האלמותי. גריגוראש דיניקו ובוקרשט של הלאוטרים של פעם", ההוצאה המוזיקלית, בוקרשט, 1970
הערות שוליים

↑  V.Cosma ע' 188
↑  V.Cosma ע' 190
↑  V.Cosma ע' 190.
↑  Petre Petcuţ - Istoria romilor תולדות הרומים, מאמר מאת פטרה פטקוץ, ע' 23 ברשת תחת חסות UNICEF. נקרא ב-22 בנובמבר 2010
| --- | --- |
בקרת זהויות :  NLI: 987007290788205171  PLWABN: 9810556094805606  BNE: XX845157  BnF: cb13893290w (data)  CiNii: DA09507941  GND: 134359585  ICCU: CUBV056415  ISNI: 0000 0001 1065 7610  LCCN: n79105796  LNB: 000038284  MusicBrainz: 5f04ff82-51fc-4c21-8615-eefd4378de36  NDL: 01184062  NKC: xx0011234  NTA: 286879670  SELIBR: 307392  SUDOC: 074022385  VIAF: 61731529   WorldCat (עם VIAF): 61731529 
גריגוראש דיניקו שני משמאל ותזמורתו בהופעה.
דימיטריס מיטרופאנוס

| --- | --- |

 לידה:  2 באפריל 1948 אייה (אגיה) מוני, על יד טריקלה, תסליה
 פטירה:  17 באפריל 2012 (בגיל 64) אתונה, יוון
 שם במה:  Θρύλος 
 מקום קבורה:  בית הקברות הראשון של אתונה 
 מוקד פעילות:  יוון 
 תקופת הפעילות:  1972–2012 (כ־40 שנה)
 סוגה:  מוזיקה יוונית "לאיקו", "רבטיקו", "אנדכנו", לאיקו מודרנית, "פולק"
 סוג קול:  בריטון
 שפה מועדפת:  יוונית מודרנית 
 חברת תקליטים:  "קולומביה" ואחרות
 שיתופי פעולה בולטים:  יורגוס זמבטס, מיקיס תאודורקיס, מנוס חג'ידקיס, דימוס מוציס, סטברוס קסרחאקוס
 פרופיל ב-IMDb
 
דימיטריס מיטרופּאנוס (ביוונית: Δημήτρης Μητροπάνος;‏ 2 באפריל 1948 – 17 באפריל 2012) היה זמר יווני שהתפרסם בביצוע מוזיקת לאיקו, רבטיקו ולאיקו מודרנית.
ביוגרפיה

דימיטריס מיטרופאנוס נולד בשנת 1948 בכפר אייה (אגיה) מוני (Αγία Mονή) על יד העיר טריקלה בצפון-מערב תסליה כילד השני (אחרי בת בכורה) לאשה מקומית ולאב שמוצאו גם כן בתסליה, בכפר קאפה שעל יד קרדיצה. מיטרופאנוס חי באזור הולדתו עד גיל 16. גדל ללא האב, אותו פגש רק כשהיה בן 29. שנים רבות חשב שאביו נהרג במלחמת האזרחים, אך בגיל 16 הגיע לידיו מכתב ממנו, מרומניה, המדינה שבה האב מצא מקלט כקומוניסט פליט. מיטרופאנוס עבד מנעוריו בחופשות הקיץ כדי לעזור בפרנסת המשפחה, קודם כמלצר בטברנה של דודו, אחר כך כחוטב עצים. הדוד היה בעצמו גולה פוליטי והתגורר בבית משפחת מיטרופאנוס עד שנעצר כעבור שנתיים. הוא השתחרר מהכלא ב-1959 והתיישב באתונה. בגיל 16 בשנת 1964 הפסיק דימיטריס את לימודי התיכון ועבר לגור אצל אותו הדוד באתונה, ברחוב אכרנון. באותה שנה התחיל את הקריירה שלו כזמר.
הקריירה המוזיקלית

הנער התוודע מגיל קטן למוזיקה הביזנטית המושרת בכנסיות האורתודוקסיות היווניות. באתונה זימר באחד המפגשים בחברה שניהל דודו ומשך את תשומת לבו של הזמר המפורסם גריגוריס ביתיקוציס שהשתתף באירוע. בעידודו של ביתיקוציס ביקר מיטרופאנוס בחברת ההקלטות "קולומביה- האחים למברופולוס". הבעלים של החברה, תאקיס למברופולוס, הכיר לו את נגן הבוזוקי והמלחין המפורסם יורגוס זמבטס. זמבטס הפך למנטור ומעין "אב שני" של מיטרופאנוס והיה כפי שהתוודה הזמר בשנת 2009, המוזיקאי היחיד שסייע לו מבלי לבקש תמורה. יחד עם זמבטס הוציא את אלבום "קסימרומטה". בשנת 1966 פגש מיטרופאנוס את מיקיס תאודורקיס וערך איתו סיור הופעות ברחבי יוון ובקפריסין עם שיריו המגויסים של המלחין ("רומיוסיני",אקסיון אסטי"). בשנת 1967 הקליט את אלבום הסינגל הראשון שלו "תסלוניקי". אחר כך את השיר "כאמני פסכליה" שצונזר על ידי רשויות המשטר הרודני של הקולונלים ושיווקו נעצר.
במהלך השנים שיתף מיטרופאנוס פעולה טובי המלחינים של המוזיקה הקלה והעממית העירונית ביוון, כמו מיקיס תאודורקיס, סטברוס קסרחקיס, יורגוס זמבטס, יאניס ספנוס, מנוס חג'ידקיס, מריוס טוקס ותאנוס מרוציקוס והצטיין כאחד מזמריה החשובים של יוון למשך ארבעים שנה.
בשנת 1972 הקליטו מיטרופאנוס ופטריס סלפאס את השיר "אגיוס פברואריוס" (פברואר הקדוש) מאת המלחין דימוס מוציס והמשורר מאנוס אלפתריו, שיר הנחשב לציון דרך בהתפתחות מוזיקת הפולק היוונית. ביוני 1999 הופיעו שוב מיטרופאנוס ומוציס ביחד על במת ה"הירודיאון" באתונה עם הזמרות דימיטרה גאלאני וג'וליה סוגלאקו במשך שני לילות בפסטיבל אתונה. ההופעות הוקלטו והוצאו לאור בתקליטור כפול חודשיים מאוחר יותר. בהמשך שר מיטרופאנוס את "קיתירה" מאת יורגוס קאצארוס ואת "טה סינאקדאריה" מאת יורגוס חדזינאסיוס, "טא לאדאדיקה. פאראה מה אנא איליו" מאת מריוס טוקס. במהלך הקריירה שלו שיתף פעולה מיטרפאנוס עם מלחינים מובילים בתחום מוזיקת ה"לאיקו" ו"אנדכנו" כמו זמבטס, תאודורקיס, מוציס, אפוסטולוס קאלדארס, טרקיס מוסאפיריס, כריסטוס ניקולופולוס (מלחין השיר "פארה אפופאסיס" על מילים מאת לפטריס פאפדופולוס), יאניס ספאנוס ואחרים.
ב-1997 וב-2010 ערך הזמר סיורי הופעות בארצות הברית. את הסיור האחרון נאלץ להפסיק בגלל בעיות בריאות אחרי קונצרט מהדהד באולם "רדיו סיטי מיוזיק" בניו יורק. שבו הופיע יחד עם הזמרת מרגריטה זורבאלה.
ב-17 באפריל 2012 הזמר הוזעק לבית החולים "היגיה" באתונה בעקבות אוטם שריר הלב. הוא נפטר למחרת מבצקת ראות. הובא לקבורה בבית הקברות הראשון של אתונה, לא רחוק מקברה של הזמרת ריטה סקלאריו.
דימיטריס מיטרופאנוס השאיר אשה, וֶניה ושתי בנות. לפי בקשתו המפורשת של המנוח, המשפחה סירבה לטקס לווייה ממלכתי וערכה את הלוויה בכוחות עצמה.
מבחר שירים בביצועו

Πες μου πού πουλάν καρδιές (פז מו פו פולאן קרדיאס? - תגיד לי איפה מוכרים לבבות?)
Κυρά ζωή קירה זואי - גברת זואי)
Άλλος για Χίο τράβηξε κι άλλος για Μυτιλήνη (אחד משך לכיוס ואחר למיטיליני)
Σ'αναζητώ στη Σαλονίκη (ס'אנאזיטו סטי סלוניקי -אני מחפש אותך בסלוניקי)
Η Ρόζα (אי רוזה - רוזה)
Tα Λαδάδικα (Ta Ladadika [The greasy sites)
Έρχονται βράδια (ארכונדה וראדיה -באים לילות)
Πάντα γελαστοί (פאנדה ילאסטי -תמיד עם חיוך)
Σβήσε το φεγγάρι (סוויסה טו פנגארי -כבי את הירח)
Αλίμονο " (אלימונו) ("אבוי")
Για να σ' εκδικηθώ יה נה ס'אסקידיתו - כדי לנקום בך)
Δώσε μου φωτιά ("דוסה מו פוטיה" - "תני לי אש")
Τι το θες το κουταλακι ("טי טו תס טו קולטלאקי" - למה את צריכה את הכפית?)
הרפרטואר שלו חזר בגרסאות כיסוי אצל זמרים כמו פסחאליס טרזיס, דימיטריס באסיס, זפיריס מאלאס, לוקאס יורקאס, אנדוניס רמוס, יאניס קוציראס, מרינלה, ניקוס מקרופולוס, סטליוס רוקוס, פגי זינה, דספינה ואנדי וכו'.
דיסקוגרפיה

1967 δίσκοι 45 στροφών
1970 Λαϊκή παρέλαση
1971 Δημήτρης Μητροπάνος Νο1
1972 Άγιος Φεβρουάριος (פברואר קדוש)
1973 Ο δρόμος για τα Κύθηρα (הדרך לקיתרה)
1974 Νεκρικοί Διάλογοι, Κυρά ζωή דיאלוגים של מוות
1975 Σκόρπια φύλλα, Τσιμεντένια πρόσωπα עלים מפוזרים, פנים של בטון
1976 Λαϊκά '76
1977 Τα παιδιά της πιάτσας, Ερωτικά λαϊκά ילדי הכיכר, שירי אהבה
1978 Παράπονο (תלונה)
1979 14 Ζεϊμπέκικα (‏ 14 זמבקיקה)
1980 Πορτραίτο, Λαϊκά του σήμερα דיוקן, שירי לאיקה שך היום
1981 Τα συναξάρια (ה"סינקסארות")
1982 Τα λαϊκά της νύχτας לילות לאיקה
1982 Τα 14 χασάπικα (14 חסאפיקה)
1983 Λαϊκές στιγμές רגעי לאיקו
1984 Τα πικροσάββατα (שבתות מרים - אסיקיקו)
Τα λαϊκά της νύχτας Νο 2: לילות הלאיקה מס. 2, Όταν μιλούν τα τέλια, כשדיברו החוטים -
1985 Τα νυχτέρια μας- הלילות שלנו, Για τα παιδιά ; 15 χρόνια Δημήτρης Μητροπάνος עבור הילדים (‏15 שנות פעילות לדימיטריס מיטרופאנוס)
1986 Τα ζημιάρικα(המזיקות), Αγάπη μου αγέννητη (אהבתי טרם נולדה), Τ' ανάρπαχτα ,
1987 Ένας καινούριος άνθρωπος (איש חדש), 16 από τα ωραιότερα τραγούδια μου (16 מתוך שיריו היפים ביותר), Το δικό μας τραγούδι (המנגינה שלנו)
1988 Καινούρια χρώματα
1989 Μια νύχτα στον παράδεισο (לילה של גן עדן) ,Εμείς οι δυo (שנינו), Οι μεγαλύτερες (להיטיו הגדולים) ,Πριν τελειώσει η νύχτα, επιτυχίες του (לפני שהלילה נגמר)
1990 20 μεγάλες επιτυχίες 20 להיטים גדולים - (את אומרת באהבה) Εσύ λέγε με έρωτα
1991 Στα ξενυχτάδικα της αγκαλιάς σου, (בחצרות הלילה של זרועותיך)Μια νύχτα στο Λυκαβηττό, (לילה על ליקביטוס), (תחליט) Πάρε αποφάσεις
1992 Η εθνική μας μοναξιά (לחן:מאריוס טו)קאס, מילים: פיליפוס גראפסאס, ס. אליוויזאטוס, יאניס פאריוס, א. ארגירו ,ק, פאסולאס)
1993 Ο Μητροπάνος τραγουδάει Σπανό (מיטרופנוס שר ספנוס)
1994 24 Ζεϊμπέκικα (זיימבקיקה)
1994 Παρέα μ' έναν ήλιο (בחברתו של שמש) (לחן: מאריוס טוקאס, מילים: פיליפוס גאפסאס)
1995 Τα 45άρια του Δημήτρη Μητροπάνου (‏ 45 שנות פעילות לדימיטריס מיטרופאנוס)
1996 30 χρόνια Δ. Μητροπάνος, τα λαϊκά μιας ζωής, ΖΟΟΜ '96, 16 χασάπικα, Τα ερωτικά, Τα πρώτα μου τραγούδια/1967-1975, Τα καλύτερα (שירי האהבה הטובים ביותר- שירי הראשונים)
1996 Στου αιώνα την παράγκα (בעידן הצריף) (לחן:תאנוס מיקרוציקוס, מילים: אלקיס אלקאוס, ג. קאקולידיס, ק, לאכאס, ל. ניקולאקופולוס
1997 Ψάξε στ' όνειρό μας (חפשו את חלומנו)
1998 Τα μεγάλα λαϊκά, Του έρωτα & της φυγής
1999 Εντελβάις אדלווייס (לחן:מאריוס טוקאס, מילים:אלקיס אלקאוס)
2001 Στης ψυχής το παρακάτω - לנשמה הבאה
2002 Αμμόχωστος Βασιλεύουσα (אמוחוסטוס המלכה) (מאריוס טוקאס) [Συμμετοχή σε 4 τραγούδια]
2003 Θα είμαι εδώ (אהיה פה)
2004 Υπάρχει και το ζεϊμπέκικο קיים גם זמבייקיקו
2005 Πες μου τ' αληθινά σου ספר לי את האמת שלך
2007 Για την καρδιά ενός αγγέλου - ללב שלמלאך
2008 Στη Διαπασών בקול רם
2009 Τα τραγούδια της ζωής μου
2011 Εδώ Είμαστε (לחן:קראונאקיס סטאמאטיס, מילים:לינה ניקולאקופולו, לאקיס לזופולוס, קוסטיס פאלאמאס)
2012 Ήλιος Κόκκινος (מאריוס טוקאס) [Συμμετοχή με 3 τραγούδια]
2012 Χωρίς Επίλογο (5 τραγούδια απο τον επερχόμενο δίσκο που ετοίμαζε με τον Μίνωα Μάτσα συνοδευόμενα απο μια μικρή νουβέλα για τη ζωή και την καριέρα του τραγουδιστή απο τον Οδυσσέα Ιωάννου)
לקריאה נוספת

, Marc Dubin and George Pissalidhes Greece: songs of the Near East in Rough Guide World Music' The Rough Guides London 1999,
הערות שוליים

↑  Dubin, Passalidhes עמוד 133
| --- | --- |
בקרת זהויות :  ISNI: 0000 0000 4001 1899  LCCN: no98030994  MusicBrainz: b7ac4681-b950-45fe-8b26-db42bd0f6736  VIAF: 11919109   WorldCat (עם VIAF): 11919109
דחיק

ערך זה עוסק בדגש חזק הבא בראש מילה. אם התכוונתם לדחיק סליק, חיה בדיונית בסדרת הספרים "דוקטור דוליטל", ראו .
דחיק
דְּחִיק או בכינויו הנוסף אָתֵי מֵרַחִיק הוא סימן דיאקריטי במערכת הניקוד הטברני של המקרא, המסומן כנקודה בתוך האות בדומה לדגש ולמפיק. הדחיק מופיע בתנאים מסוימים בראש המילה השנייה בצירופים בני שתי מילים. על פי מסורת העדות, הדחיק הוא מקרה פרטי של דגש חזק, וממומש כמותו.
הדחיק אינו מסומן בניקוד העברית בת ימינו.
כללי הדחיק

הדחיק מופיע בצירופים של שתי מילים כאשר על פי טעמי המקרא המילה הראשונה מוטעמת בטעם מחבר/משרת או כשבא אחריה מקף.
לרוב, הדחיק מופיע רק כאשר המילה הראשונה בצירוף מסתיימת בהברה פתוחה לא מוטעמת, המנוקדת בקמץ או בסגול, ונמצאת בין שתי הברות מוטעמות (בין ההטעמה המלעילית של המילה הראשונה וההטעמה המלעילית של המילה השנייה).
דחיק יופיע לעיתים רחוקות בלבד באותיות הגרוניות.
כל נקודה דיאקריטית המתאימה לכלל זה היא דחיק ואינה דגש רגיל.
לכללי הדחיק יוצאי דופן רבים, הכוללים צירופי מילים שבהם ההברה הראשונה מסתיימת בתנועה שאינה קמץ או סגול, כשהיא מסתיימת בהברה מוטעמת או כשמילה השנייה מוטעמת מלרע, כשיוצא הדופן הנפוץ ביותר הוא צירוף המילים מֹשֶׁה לֵּאמֹר.
כאשר המילה השנייה פותחת באות השימוש היא לרוב, אך לא תמיד, אינה מנוקדת בדחיק. ישנם אף צירופי מילים נוספים המתאימים לכאורה לכלל הדחיק אך אינם מנוקדים בדחיק.
מימוש פונטי

על פי מסורת הספרדים והתימנים הדחיק ממומש כדגש חזק, כלומר אורך העיצור מוכפל, ובאותיות בג"ד כפ"ת הוא מבוטא אף כעיצור סותם. נדירותו של הדחיק באותיות הגרוניות, בדומה לדגש, מסייעת לשיטה זו, הנתמכת גם על ידי חלק מהחוקרים החדשים.
לדעת חלק מהחוקרים המימוש המקורי של הדחיק לא היה כדגש חזק, שכן הוא מופיע באות רי"ש לעיתים קרובות (יחסית לרי"ש דגושה). בניקוד הארץ-ישראלי הסימון המקביל לדחיק בא דווקא באות האחרונה של המילה הראשונה בצירוף, ובניקוד הבבלי הוא מסומן בין המילים, מה שעשוי ללמד על כך שלדחיק ולדגש יש תפקיד ומימוש שונים. אופן המימוש המקורי על פי שיטות אלה אינו ברור, וייתכן שאין זו אלא הוראה לקורא להקפיד לבטא היטב את המילים. על פי דעה זו המימוש המסורתי הוא תוצאה של הדמיון הגרפי בין הדגש ובין הדחיק.